stanford-oval/wikipedia huggingface dataset:
พลพัฒน์ อัศวะประภา

| พลพัฒน์ อัศวะประภา |
| --- | --- |
เกิด: กรุงเทพมหานคร ประเทศไทย
ชื่ออื่น: หมู
การศึกษา: นิเทศศาสตรบัณฑิต คณะนิเทศศาสตร์ จุฬาลงกรณ์มหาวิทยาลัย  ปริญญาโทบริหารธุรกิจมหาบัณฑิตจาก Peter F. Drucker and Masatoshi Ito Graduate School of Management, Claremont Graduate University  วุฒิบัตรด้านการออกแบบแฟชั่นจาก School of Fashion, Parsons School of Design 
อาชีพ: นักออกแบบ Creative director
มีชื่อเสียงจาก: เดอะเฟซเมนไทยแลนด์ ซีซัน 1 เดอะเฟซเมนไทยแลนด์ ซีซัน 2
พลพัฒน์ อัศวะประภา ชื่อเล่น หมู เป็นนักออกแบบเสื้อผ้าและนักธุรกิจชาวไทย โดยได้รับการยกย่องให้เป็น Personal Stylist ทางด้านแฟชั่นดีไซน์ และเป็นคนแรกของประเทศไทย ที่ดำรงตำแหน่ง “นายกสมาคมแฟชั่นดีไซเนอร์ กรุงเทพ” (Bangkok Fashion Society-BFS)  ปัจจุบันเป็นเมนเทอร์ในรายการ เดอะเฟซเมนไทยแลนด์
ประวัติ

พลพัฒน์เป็นลูกครึ่งไทย-ญี่ปุ่น บุตรของอุทัยและเอกิโอะ อัศวะประภา มีพี่น้องร่วมกัน 3 คน โดยพลพัฒน์เป็นคนสุดท้อง จบการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย ปริญญาตรีนิเทศศาสตรบัณฑิต คณะนิเทศศาสตร์ จุฬาลงกรณ์มหาวิทยาลัย ภาควาทวิทยาและสื่อสารการแสดง  ปริญญาโทบริหารธุรกิจมหาบัณฑิตจาก Peter F. Drucker and Masatoshi Ito Graduate School of Management, Claremont Graduate University และวุฒิบัตรด้านการออกแบบแฟชั่นจาก School of Fashion, Parsons School of Design, USA
ปัจจุบันพลพัฒน์เป็นเจ้าของ ASAVA Group ครอบคลุมกลุ่มธุรกิจ เสื้อผ้า 5 แบรนด์ ได้แก่ ASAVA, ASV, WHITE ASAVA, Uniform by ASAVA และ MOO ส่วนธุรกิจร้านอาหารภายใต้ ASAVA Group ได้แก่ SAVA Modern Thai Flavor ที่เอ็มโพเรียม นอกจากนี้ยังเป็นผู้ร่วมก่อตั้งร้านอาหารโค-ลิมิเต็ด ที่ศูนย์การค้าเวลา สินธร วิลเลจ, สยามพารากอน  และเอ็มสเฟียร์ รวมถึงโค โก ราวด์ ที่เซ็นทรัลเวิลด์
ชีวิตส่วนตัว

พลพัฒน์ได้ออกมาเปิดเผยว่าเขาเป็นโฮโมเซ็กชวล ผ่านบทสัมภาษณ์กับไทยรัฐ ในปี พ.ศ. 2561
ผลงาน > ละครโทรทัศน์

2565 ซุปตาร์2550 รับบท หมู พลพัฒน์ (รับเชิญ)
ผลงาน > รายการโทรทัศน์

| ปี | รายการ | บทบาท | เครือข่าย |
| --- | --- | --- | --- |
| 2554 | The Designer ฝันตามคิด ชีวิตมีดีไซน์ ซีซัน 2 | กรรมการ | โมเดิร์นไนน์ทีวี |
| 2560 2560 | เดอะเฟซไทยแลนด์ ซีซัน 3 | กรรมการรับเชิญ | ช่อง 3 ช่อง 3 ช่อง 3 |
| 2560 2560 | เดอะเฟซเมนไทยแลนด์ ซีซัน 1 | เมนเทอร์   | ช่อง 3 ช่อง 3 ช่อง 3 |
| 2561 2561 | เดอะเฟซไทยแลนด์ ซีซัน 4 | กรรมการรับเชิญ | ช่อง 3 ช่อง 3 ช่อง 3 |
| 2561 2561 | เดอะเฟซเมนไทยแลนด์ ซีซัน 2 | เมนเทอร์ | พีพีทีวี |
| 2562 | เดอะเฟซไทยแลนด์ ซีซัน 5 | มาสเตอร์เมนเทอร์ | ช่อง 3 |
แหล่งข้อมูลอื่น

พลพัฒน์ อัศวะประภา ที่อินสตาแกรม
พลพัฒน์ อัศวะประภา ที่เฟซบุ๊ก
| ด ค กเดอะเฟซไทยแลนด์ |
| --- | --- |
ซีซัน:  1  2  3  4  5 
มาสเตอร์ เมนเทอร์:  อารยา อินทรา (5)  พลพัฒน์ อัศวะประภา (5)  อจิรภา ไมซิงเกอร์ (5) 
เมนเทอร์:  เมทินี กิ่งโพยม (1–4)  เฌอมาลย์ บุญยศักดิ์ (1,4)  รฐา โพธิ์งาม (1)  น้ำทิพย์ จงรัชตวิบูลย์ (2–4)  คริส หอวัง (2–4)  มาช่า วัฒนพานิช (3)  ซอนย่า คูลลิ่ง (4)  ศรีริต้า เจนเซ่น (4)  โทนี่ รากแก่น (5)  มารีญา พูลเลิศลาภ (5)  วิรายา ภัทรโชคชัย (5)  อนุสิทธิ แสงนิ่มนวล (5) 
พิธีกร:  อัษฎา พานิชกุล (1)  ชานนท์ อักขระชาตะ (2–4)  อองตวน ปินโต (5) 
ผู้ชนะ:  อจิรภา ไมซิงเกอร์ (1)  กันติชา ชุมมะ (2)  ณัฐธยาน์ บุญชมไพศาล (3)  วิรายา ภัทรโชคชัย (4)  กุลชญา ตันศิริ (5) 
ผู้เข้าแข่งขันอื่น:  แอนโทเนีย โพซิ้ว  คารีสา สปริงเก็ตต์  ชญดา วิสุทธิปราณี  อารยะ ศุภฤกษ์  วรรณปิยะ ออมสินนพกุล  กิระนา จัสมิน ชูว์เทอร์  มาเรีย เฮิร์ชเลอร์  เทีย ทวีพาณิชย์พันธุ์  นัตยา ทองเสน  อาเธอร์ อภิชาติ กานโยซ์  ณิชาต์ เลิศพิทักษ์สินชัย [en] 
หน้าที่เกี่ยวข้อง:  เดอะเฟซ  เดอะเฟซไทยแลนด์  เดอะเฟซเมนไทยแลนด์ 
| ด ค กเดอะเฟซเมนไทยแลนด์ |
| --- | --- |
ซีซัน:  1  2  3 
มาสเตอร์ เมนเทอร์:  เมทินี กิ่งโพยม (2) 
เมนเทอร์:  พลพัฒน์ อัศวะประภา (1–2)  เมทินี กิ่งโพยม (1)  พชร จิราธิวัฒน์ (1)  ซอนย่า คูลลิ่ง (2)  โทนี่ รากแก่น (2)  อคัมย์สิริ สุวรรณศุข (3)  จิรายุ ละอองมณี (3)  อารยา อินทรา (3)  อจิรภา ไมซิงเกอร์ (3) 
พิธีกร:  อจิรภา ไมซิงเกอร์ (1)  อองตวน ปินโต (2–3) 
ผู้ชนะ:  ณัทธนพล ทินโรจน์ (1)  ลูอิส เมซา (2)  ธวัชนินทร์ ดารายน (3) 
ผู้เข้าแข่งขันอื่น:  ธฤษณุ สรนันท์  อาร์เธอร์ อภิชาติ กานโยซ์  นนท์ อัลภาชน์  ธิติสรรค์ กู้ดเบิร์น 
หน้าที่เกี่ยวข้อง:  เดอะเฟซ  เดอะเฟซไทยแลนด์  อาร์ทีมิส อีลิท
มงกุฎคีอานี

| มงกุฎคีอานี Kiani Crown تاج کیانی |
| --- | --- |
 แบบจำลองมงกุฎ
รายละเอียด
สำหรับ: จักรวรรดิอิหร่าน
ผลิตเมื่อ: ค.ศ. 1796
ผู้ครอบครอง: พระมหากษัตริย์แห่งจักรวรรดิอิหร่าน ปัจจุบัน รัฐบาลสาธารณรัฐอิสลามอิหร่าน
วัตถุดิบหลัก: ทองคำ เงิน
วัสดุซับใน: กำมะหยี่สีแดง
อัญมณีสำคัญ: เพชร, ไข่มุก, มรกต, ทับทิม
องค์ถัดไป: มงกุฎปาห์ลาวี
มงกุฎคีอานี (เปอร์เซีย: تاج کیانی) เป็นมงกุฎราชาภิเษกและเป็นหนึ่งในเครื่องอัญมณีราชบัลลังก์อิหร่านซึ่งปัจจุบันผู้ครอบครองคือรัฐบาลอิหร่าน
เบื้องหลังและองค์ประกอบ

มงกุฎคีอานีเป็นมงกุฎราชาภิเษกของราชวงศ์กอญัรที่ปกครองอิหร่าน ระหว่าง ค.ศ. 1789 - 1925 มงกุฎนี้ถูกออกแบบครั้งแรกในรัชกาลของพระเจ้าชาห์อากา โมฮัมหมัด ข่าน กอญัร ซึ่งครองราชย์ตั้งแต่ ค.ศ. 1789 ถึง 1797 พระองค์ทรงพยายามสร้างความเชื่อมโยงของพระองค์กับพระเจ้าชาห์แห่งจักรวรรดิซาเซเนียน (ค.ศ. 224-651) ในยุคโบราณ
มงกุฎทำจากผ้ากำมะหยี่สีแดง มีแร่รัตนชาติหลายพันเม็ดประดับ มงกุฎคีอานีได้รับการตกแต่งประดับประดาอย่างประณีต โดยมีไข่มุกขนาดเล็กจำนวน 1,800 เม็ดเย็บติด ซึ่งส่วนใหญ่มีเส้นผ่าศูนย์กลางเพียง 7 มิลลิเมตร เท่านั้น มีมรกตประมาณ 300 เม็ดและทับทิม 1,800 เม็ด มงกุฎสูง 32 เซนติเมตร (12.5 นิ้ว) และกว้าง 19.5 เซนติเมตร (7.5 นิ้ว) ปัจจุบันถูกเก็บรักษาในคลังอัญมณีแห่งชาติในกรุงเตหะราน
พระเจ้าชาห์ เรซา ปาห์ลาวีผู้สถาปนาราชวงศ์ปาห์ลาวี ทรงสั่งออกแบบมงกุฎปาห์ลาวีเพื่อใช้แทน แต่มงกุฎคีอานีก็ได้รับการแสดงในพระราชพิธีราชาภิเษกของพระองค์ใน ค.ศ. 1926
ภาษาเปอร์เซียกลางและภาษาเปอร์เซียใหม่ คำว่า คีอา (คายาน;kay(an)) มีต้นกำเนิดจากภาษาอเวสตะ คาวี (kavi) (หรือ เคาอุย (Kauui)) แปลว่า "กษัตริย์" และยังแปลว่า "กวี-ผู้เสียสละ" หรือ "กวี-นักบวช"
พระเจ้าโมฮัมหมัด อาลี ชาห์ กอญัร ทรงสวมมงกุฎคีอานี หนึ่งในภาพถ่ายอดีตจำนวน 274 รูป เก็บรักษาที่พิพิธภัณฑ์บรุกลิน
พระเจ้าบรมวงศ์เธอ พระองค์เจ้ากินรี

| พระเจ้าบรมวงศ์เธอ พระองค์เจ้ากินรี |
| --- | --- |

พระเจ้าบรมวงศ์เธอ ชั้น 3
ประสูติ: 26 ตุลาคม พ.ศ. 2362
สิ้นพระชนม์: 13 เมษายน พ.ศ. 2437 (74 ปี)
ราชวงศ์: จักรี
พระราชบิดา: พระบาทสมเด็จพระนั่งเกล้าเจ้าอยู่หัว
พระมารดา: เจ้าจอมมารดาฉิม ในรัชกาลที่ 3
พระเจ้าบรมวงศ์เธอ พระองค์เจ้ากินรี (26 ตุลาคม พ.ศ. 2362 — 13 เมษายน พ.ศ. 2437) พระราชธิดาพระองค์ที่ 30 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาฉิม
พระประวัติ

พระเจ้าบรมวงศ์เธอ พระองค์เจ้ากินรี ประสูติเมื่อวันอังคารที่ 26 ตุลาคม พ.ศ. 2362 เป็นพระราชธิดาในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาฉิม ธิดาพระยาสีหราช (เมือง) มีพระขนิษฐาร่วมเจ้าจอมมารดา 1 พระองค์คือ พระเจ้าบรมวงศ์เธอ พระองค์เจ้าฉวีวรรณ (5 พฤษภาคม พ.ศ. 2365 - 25 กุมภาพันธ์ พ.ศ. 2429)
พระองค์ประสูติในขณะที่พระราชบิดายังดำรงพระยศเป็นพระเจ้าลูกยาเธอ กรมหมื่นเจษฎาบดินทร์ เมื่อแรกประสูติจึงมีพระยศเป็น หม่อมเจ้ากินรี ต่อมาเมื่อพระราชบิดาได้บรมราชาภิเษกเป็นพระบาทสมเด็จพระนั่งเกล้าเจ้าอยู่หัว จึงทรงเลื่อนเป็น พระเจ้าลูกเธอ พระองค์เจ้ากินรี
พระเจ้าบรมวงศ์เธอ พระองค์เจ้ากินรี สิ้นพระชนม์เมื่อวันศุกร์ที่ 13 เมษายน พ.ศ. 2437 ในรัชกาลพระบาทสมเด็จพระจุลจอมเกล้าเจ้าอยู่หัว สิริพระชันษา 74 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 27 มกราคม พ.ศ. 2438
พระกรณียกิจ

พระเจ้าบรมวงศ์เธอ พระองค์เจ้ากินรีได้รับราชการสนองพระเดชพระคุณเป็นผู้กำกับการแจกเบี้ยหวัดฝ่ายใน
ในสมัยรัชกาลที่ 5 พระองค์เจ้ากินรี ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวังและทรงประทานเงินบำรุงปีละ 20 บาทเป็นประจำทุกปี นอกจากนี้พระองค์เจ้ากินรี ยังเป็นเจ้านายฝ่ายในผู้ใหญ่ที่เป็นที่เคารพของพระบรมวงศ์ศานุวงศ์ ทำให้พระองค์ได้รับพระราชทานเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ จากพระบาทสมเด็จพระจุลจอมเกล้าเจ้าอยู่หัว เมื่อปี พ.ศ. 2435 พร้อมกับพระองค์เจ้าบุตรี
พระจริยวัตร

พระองค์เจ้ากินรีทรงรับนายกุหลาบมาเลี้ยงเป็นบุตรบุญธรรม โปรดให้ข้าหลวงและพี่เลี้ยงช่วยกันเลี้ยงดูอยู่ที่ตำหนักจนกระทั่งอายุ 11 ปี ถึงกำหนดโกนจุก ก็ทรงจัดพิธีโกนจุกให้ แล้วพาไปถวายตัวเป็นมหาดเล็ก อยู่ทางฝ่ายหน้า เมื่อถึงเวลาบวชก็ทรงบวชให้ ทรงเมตตาประทานความช่วยเหลือทุกอย่าง แม้เมื่อแต่งงานและมีบุตรคนแรกก็ได้ ประทานพี่เลี้ยงมาเลี้ยงลูก ประทานทองคำทำขวัญ นายกุหลาบได้ถวายธิดาหลายคนเป็นนางข้าหลวงในตำหนักของพระองค์เจ้ากินรี คนในตำหนักเรียกเด็กหญิงเหล่านี้ว่า "หลานเสด็จ"
พระองค์เจ้ากินรี ทรงสนิทสนมกับพระองค์เจ้าแม้นเขียน แม้พระองค์เจ้าแม้นเขียนนั้นทรงศักดิ์เป็นพระปิตุจฉาของพระองค์เจ้ากินรี แต่ด้วยพระชันษาไล่เลี่ยกัน พระองค์เจ้ากินรีสูงพระชันษากว่าพระองค์เจ้าแม้นเขียน 4 ปี พระองค์เจ้าทั้งสองพระองค์จึงทรงสนิทสนมชอบพอกันมาก มักเสด็จไหน ๆ ภายในพระบรมมหาราชวังด้วยกันเสมอ ดังในจดหมายเหตุ เมื่อวันที่ 16 สิงหาคม พ.ศ. 2426 ที่สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมารทรงบันทึกเมื่อพระชนมายุเพียง 5 พรรษาว่า
เสด็จยายแม้นเขียน เสด็จยายกินรี มาเยี่ยมเรา
พระบาทสมเด็จพระจุลจอมเกล้าเจ้าอยู่หัว ก็ทรงทรงสนิท และมีพระเมตตาล้อพระองค์เจ้ากินรีเล่นบ่อย ๆ ครั้งหนึ่ง สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมารจึงทรงบันทึกถึงเมื่อเชิญเสด็จมา "กินโต๊ะฝรั่ง" เนื่องในวันคล้ายวันประสูติ สมเด็จพระศรีพัชรินทราบรมราชินีนาถ แต่ครั้งยังทรงดำรงพระอิสริยยศ พระอัครราชเทวีว่า
เจ้านายแก่ ๆ ดูคร่ำครึเต็มที เสวยมีดซ่อมไม่เป็น ทูลกระหม่อมบน ทรงสอนเสด็จยายกินรีเอง หัวร่อกันใหญ่
พระเกียรติยศ

| ธรรมเนียมพระยศของ พระเจ้าบรมวงศ์เธอ พระองค์เจ้ากินรี |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

หม่อมเจ้ากินรี (26 ตุลาคม พ.ศ. 2362 — 21 กรกฎาคม พ.ศ. 2367)
พระเจ้าลูกเธอ พระองค์เจ้ากินรี (21 กรกฎาคม พ.ศ. 2367 — 2 เมษายน พ.ศ. 2394)
พระเจ้าราชวรวงศ์เธอ พระองค์เจ้ากินรี (2 เมษายน พ.ศ. 2394 — 13 เมษายน พ.ศ. 2437)
พระเจ้าบรมวงศ์เธอ พระองค์เจ้ากินรี (15 กรกฎาคม พ.ศ. 2454; หลังสิ้นพระชนม์)
พระเกียรติยศ > เครื่องราชอิสริยาภรณ์

พ.ศ. 2435 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พระยาทองผาภูมิ (ธอ เสลานนท์)

| พระยาทองผาภูมิ  (ธอ เสลานนท์) |
| --- | --- |

เจ้าเมืองทองผาภูมิ
ดำรงตำแหน่ง ไม่ปรากฏ - พ.ศ. 2428
 
ข้อมูลส่วนบุคคล
เกิด: ธอ ไม่ปรากฏ
เสียชีวิต: พ.ศ. 2428 เมืองราชบุรี
สาเหตุการเสียชีวิต: ไข้อหิวาตกโรค
บุตร: หลวงวิชิตภักดี

พระยาทองผาภูมิ (ไม่ปรากฏ - พ.ศ. 2428) มีนามเดิมว่า "ธอ" เป็นเจ้าเมืองทองผาภูมิ เชื้อสายมอญ ขึ้นตรงกับหัวเมืองกาญจนบุรี เมืองหน้าด่านตะวันตก ในรัชสมัยพระบาทสมเด็จพระพุทธเลิศหล้านภาลัย รัชกาลที่ 2 ซึ่งเป็นผู้นำชาวมอญ หนึ่งในเจ้าเมืองรามัญทั้งเจ็ด หรือ รามัญ 7 เมือง (มอญ 7 เมือง หรือ พระยามอญทั้งเจ็ด) มีราชทินนามว่า พระเสละภูมาธิการ หรือ พระเสละภูมิบดี ถือศักดินา 1,000 (ภายหลังเลื่อนขึ้นเป็นพระยา) พระยาทองผาภูมิ (ธอ) เป็นต้นสกุล เสลานนท์ (อักษรโรมัน: Selananda) และ เสลาคุณ โดย พันพรหมศักดิ์ (กลึง) มีศักดิ์เป็นหลาน เป็นผู้ขอพระราชทานนามสกุล เสลานนท์ เป็นลำดับที่ 603 ใน ทะเบียนนามสกุลพระราชทาน รัชกาลที่ 6
ประวัติ

พระยาทองผาภูมิ (ธอ) เดิมรับราชการตำแหน่งผู้ช่วยราชการเมืองทองผาภูมิ บุตรรับราชการเป็นที่ "หลวงวิชิตภักดี" และเป็นหลานปู่ของพระบันนสติฐบดี (ชัง) เจ้าเมืองท่าขนุน คนสุดท้าย และเป็นเครือญาติกับเจ้าเมืองรามัญทั้งเจ็ด ต่อมาจึงได้รับโปรดเกล้าฯ เป็น "พระเสละภูมาธิการ" หรือ "พระเสละภูมิบดี" ผู้สำเร็จราชการเมืองทองผาภูมิ รับราชการจนถึงแก่กรรมด้วยไข้อหิวาตกโรค เมื่อ พ.ศ. 2428 ที่ นครชุมน์ จ.ราชบุรี เวลาดึก 2 ยามเศษ ต่อมา หลวงปลัดเมืองทองผาภูมิ น้องชายของพระทองผาภูมิ (ธอ) จึงได้รับโปรดเกล้าฯ แต่งตั้งให้เป็นเจ้าเมืองสืบต่อแทน
บรรดาศักดิ์

หลวงปลัด
พระทองผาภูมิ
พระเสละภูมาธิการ ศักดินา 1,000 (สมัยรัชกาลที่ 5)
พระยาเสละภูมาธิการ หรือ พระยาเสลาภูมิมาธิการ
ผลงาน

บูรณะวัดใหญ่นครชุมน์
วัดใหญ่นครชุมน์ ตั้งอยู่ที่ตําบลนครชุมน์ อ.บ้านโป่ง จ. ราชบุรี เป็นวัดเก่าแก่ เป็นศูนย์กลางชาวบ้านนครชุมน์ และยังเป็นศูนย์กลางการปกครองคณะสงฆ์แบบรามัญนิกาย สันนิษฐานว่าสร้างมาตั้งแต่สมัยอยุธยา ในรัชสมัย รัชกาลที่ 2 พระทองผาภูมิ (ธอ)
ได้แยกออกจากกลุ่มพระยามอญทั้งเจ็ดมาตั้งรกรากที่นครชุมน์ ภาษามอญ มีชื่อว่า “กวานเจียะโนก” หรือ “กวานโหน่ก” ที่ จ. ราชบุรี มีบทบาทสำคัญในฐานะเป็นผู้สนับสนุนการบูรณะซ่อมแซมวัด ปรากฏความว่า
"พระยาทองผาภูมิ ได้ขอแยกตัวออกจากกลุ่มมอญทั้งเจ็ด มาอยู่ ณ วัดใหญ่นครชุมน์ ได้พาญาติพี่น้องสมัครพรรคพวก บริวาร เพื่อปกครองดูแลเอง และได้บูรณะวัดใหญ่นครชุมน์ ซึ่งเป็นวัดเก่าแก่อยู่แล้วให้เจริญรุ่งเรือง โดยให้วัดใหญ่นครชุมน์เป็นศูนย์กลางในการทําสังฆกรรมของวัดมอญในเขตอําเภอบ้านโป่ง...”
มรดก

เจดีย์ทรงรามัญ 7 องค์ พระอุโบสถวัดคงคาราม อ.โพธาราม จ.ราชบุรี
โถเบญจรงค์ พระอุโบสถวัดใหญ่นครชุมน์ อ.บ้านโป่ง จ. ราชบุรี
ประเทศไทยใน พ.ศ. 2380

เหตุการณ์ที่เกิดขึ้นใน พ.ศ. 2380 (ค.ศ. 1837) ในประเทศไทย เป็นปีที่ 56 แห่งกรุงรัตนโกสินทร์ แห่งราชวงศ์จักรี และเป็นปีที่ 14 ในรัชสมัยพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1198 (1 มกราคม - 5 เมษายน) และ 1199 (6 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระพุทธเจ้าอยู่หัว
สมุหนายก: เจ้าพระยาบดินทรเดชา
สมุหพระกลาโหม: เจ้าพระยาพระคลัง
ผู้เกิด > เมษายน

10 เมษายน – สมเด็จพระพุทธโฆษาจารย์ (ฤทธิ์ ธมฺมสิริ) เจ้าคณะใหญ่ฝ่ายเหนือ (มรณภาพ พ.ศ. 2456)
ผู้เกิด > สิงหาคม

6 สิงหาคม – สมเด็จพระวันรัต (ฑิต อุทโย) เจ้าคณะใหญ่ฝ่ายใต้ (มรณภาพ พ.ศ. 2466)
28 สิงหาคม – พระพรหมมุนี (แฟง กิตฺติสาโร) เจ้าอาวาสวัดมกุฏกษัตริยารามราชวรวิหารรูปที่ 2 (มรณภาพ พ.ศ. 2443)
ผู้เกิด > กันยายน

11 กันยายน – พระพุฒาจารย์ (มา อินฺทสโร) เจ้าคณะอรัญวาสีรูปที่ 12 (มรณภาพ พ.ศ. 2457)
ผู้เสียชีวิต > กุมภาพันธ์

20 กุมภาพันธ์ – พระเจ้าบรมวงศ์เธอ กรมหลวงเทพพลภักดิ์ พระบรมวงศ์ (ประสูติ พ.ศ. 2328)
ผู้เสียชีวิต > ตุลาคม

17 ตุลาคม – สมเด็จพระศรีสุลาลัย พระราชมารดาในรัชกาลที่ 3 (พระราชสมภพ พ.ศ. 2314)
ภาษาญี่ปุ่นกลางตอนต้น

| ภาษาญี่ปุ่นกลางตอนต้น |
| --- | --- |
中古日本語
ประเทศที่มีการพูด:  ญี่ปุ่น
ตระกูลภาษา: จาโปนิก  ภาษาญี่ปุ่นกลางตอนต้น
รูปแบบก่อนหน้า: ภาษาญี่ปุ่นเก่า ภาษาญี่ปุ่นกลางตอนต้น 
ระบบการเขียน: ฮิรางานะ คาตากานะ คันจิ
รหัสภาษา
ISO 639-3: –
ภาษาญี่ปุ่นกลางตอนต้น (ญี่ปุ่น: 中古日本語; โรมาจิ: chūko nihongo; อังกฤษ: Early Middle Japanese) เป็นภาษาญี่ปุ่นที่ใช้ในช่วงระหว่างคริสต์ศตวรรษที่ 9 ถึง คริสต์ศตวรรษที่ 12 ตรงกับยุคเฮอัง ภาษาญี่ปุ่นกลางตอนต้นเป็นภาษาที่สืบเนื่องต่อจากภาษาญี่ปุ่นเก่าและพัฒนาเป็นภาษาญี่ปุ่นกลางตอนปลายในเวลาถัดมา บางครั้งอาจเรียกว่า ภาษาญี่ปุ่นเก่าตอนปลาย (Late Old Japanese)
ประวัติ

ในยุคนี้อักษรมันโยงานะซึ่งเป็นการใช้อักษรจีนแสดงเสียงได้พัฒนารูปร่างให้ง่ายขึ้นกลายเป็นอักษรคานะ (เช่น 安 → あ, 阿 → ア) และยังคงถูกใช้มาจนถึงปัจจุบัน เอกสารและวรรณกรรมจำนวนมากเกิดขึ้นในยุคนี้ มีทั้งแบบที่เขียนด้วยอักษรคานะเพียงอย่างเดียว เช่น ตำนานเก็นจิ (源氏物語) มากูระโนะโซชิ (枕草子) และแบบที่เขียนด้วยอักษรคานะและอักษรคันจิปนกัน เช่น ตำนานเฮเกะ (平家物語) คนจากุโมโนงาตาริชู (今昔物語集)
หน่วยเสียง

รูปแบบพยางค์ในช่วงต้นของยุคภาษาญี่ปุ่นกลางตอนต้นมีดังต่อไปนี้
|  | -a | -i | -u | -e | -o |
| --- | --- | --- | --- | --- | --- |
|  | a | i | u | e | o |
| k- | ka | ki | ku | ke | ko, kwo |
| g- | ga | gi | gu | ge | go, gwo |
| s- | sa | si | su | se | so |
| z- | za | zi | zu | ze | zo |
| t- | ta | ti | tu | te | to |
| d- | da | di | du | de | do |
| n- | na | ni | nu | ne | no |
| p- | pa | pi | pu | pe | po |
| b- | ba | bi | bu | be | bo |
| m- | ma | mi | mu | me | mo |
| y- | ya |  | yu | ye | yo |
| r- | ra | ri | ru | re | ro |
| w- | wa | wi |  | we | wo |
อักขรวิธีอักษรคานะแบบพิเศษ (ญี่ปุ่น: 上代特殊仮名遣; โรมาจิ: jōdai tokushu kana-zukai; ทับศัพท์: โจได โทกูชุ คานาซูไก) ที่ใช้ในยุคภาษาญี่ปุ่นเก่าได้แสดงให้เห็นว่าภาษาญี่ปุ่นเก่ามีเสียงรูปแบบพยางค์มากกว่าในปัจจุบัน และเมื่อเข้าสู่ช่วงต้นยุคภาษาญี่ปุ่นกลาง หน่วยเสียงและรูปแบบพยางค์ได้เกิดการเปลี่ยนแปลงขึ้น เช่น
(อ้างอิง Frellesvig, 2018)
ในช่วงต้นยุคภาษาญี่ปุ่นกลางตอนต้น ได้เกิดการสูญเสียง (sound loss) ในโครงสร้างพยางค์แบบ /Cw-/ กับ /Cy-/ โดยเสียง /w/ และ /y/ ได้หายไป ยกเว้น /kwo/ กับ /gwo/ ซึ่งสูญเสียงตามไปในภายหลัง หลังจากนั้นเสียง /w/ และ /y/ ตำแหน่งต้นพยางค์ก็เกิดการสูญเสียงไปเช่นกัน เช่น　恋： /kwopwi/ > /kwopi/ > /kopi/ > /kowi/ > /koi/
/p/ เปลี่ยนเป็นเสียง /-w-/ เมื่อปรากฏระหว่างเสียงสระ (intervocalic) เช่น　顔： /kapo/ > /kawo/ ก่อนที่เปลี่ยนเป็น /kao/ ตามปรากฏการณ์ในข้อ 1
เกิดปรากฏการณ์ที่เรียกว่า "เสียงสะดวก" (ญี่ปุ่น: 音便; โรมาจิ: onbin; ทับศัพท์: อมบิง) เช่น รูป テ ของ 読む： /yomite/ > /yoNde/ หรือ /youde/
บุญศรี ยินดี

| บุญศรี ยินดี |
| --- | --- |
เกิด: 7 เมษายน พ.ศ. 2488 (79 ปี) บุญศรี ยินดี
อาชีพ: นักแสดง
สุพรรณหงส์: นักแสดงประกอบหญิงยอดเยี่ยม   พ.ศ. 2545 - 15 ค่ำ เดือน 11
ThaiFilmDb
บุญศรี ยินดี (ชื่อเล่น: ป้าแดง) เกิดวันเสาร์ที่ 7 เมษายน พ.ศ. 2488 เป็นนักแสดงหญิงชาวไทย เกิดและอาศัยอยู่ที่บ้านมูลตุ่น ตำบลสวนหม่อน อำเภอมัญจาคีรี จังหวัดขอนแก่น
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2538 | เสราดารัล | ช่อง 7 | ป้าชาวบ้านรัฐขลา | นักแสดงประกอบ |
| 2542 | มือปืน (ละครโทรทัศน์) | ช่อง 3 | ลูกค้าในบ่อน | นักแสดงประกอบ |
| 2543 | ดร.ครก | ช่อง 3 | - | นักแสดงประกอบ |
| 2546 | ธรรมะดียังไง (ละครโทรทัศน์) | ช่อง 3 | สีดา บ้านโคก |  |
| 2546 | หมอลำซัมเมอร์ | ช่อง 7 | - | นักแสดงประกอบ |
| 2546 | กาเหว่าที่บางเพลง | ช่อง 3 | หมอตำแย | นักแสดงประกอบ |
| 2547 | สะใภ้ซ่าส์แม่ย่าเฮี้ยน | ช่อง 7 |  | นักแสดงประกอบ |
| 2547 | ยิ่งรักเธอ | ช่อง 3 | แม่อ่อน |  |
| 2548 | สองเสน่หา | ช่อง 7 |  |  |
| 2549 | เพื่อนแซ่บ 4x4 | ช่อง 9 |  | นักแสดงประกอบ |
| 2550 | แรมพิศวาส | ช่อง 3 | ทองศรี |  |
| 2551 | พยัคฆ์สาวแซ่บอีหลี | ช่อง 3 | ป้าสมใจ |  |
| 2555 | ต้มยำลำซิ่ง | ช่อง 3 | ป้าจุ๊ |  |
| 2555 | ปัญญาชนก้นครัว | ช่อง 3 | - | นักแสดงประกอบ |
| 2558 | แหวนทองเหลือง | ช่อง 8 | แม่ปทุม |  |
| 2559 | ธิดาผ้าซิ่น | ช่องพีพีทีวี | ยายหล้า | นักแสดงรับเชิญ |
| 2559 | True Love Story เพราะเธอคือรัก ตอน รักที่แตกต่าง | ช่องทรูโฟร์ยู | ป้าลิลลี่ |  |
ผลงาน > ซิทคอม

บางรักซอยเก้า รับบท ป้านวล(ศรีนวล มีทรัพย์(แม่ของมารวย))(2546-2555)
เฮง เฮง เฮง รับบท ยายแหลม(เพื่อนของอาม่า) (รับเชิญ)
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2543 | ยุวชนทหาร เปิดเทอมไปรบ | ชาวบ้านตอนท้ายเรื่อง | รับเชิญ |
| 2545 | 15 ค่ำ เดือน 11 | ยาย |  |
| 2546 | องค์บาก | ยายหอม | รับเชิญ |
191½ มือปราบทราบแล้วป่วน: 
| 2547 | แจ๋ว MAID |  | รับเชิญ |
| 2547 | คู่แฝดแดดเดียว |  |  |
| 2553 | วงษ์คำเหลา | นมทิพย์ |  |
| 2553 | องค์บาก 3 | แม่หมอ | รับเชิญ |
| 2555 | ปัญญา เรณู 2 | เจ้าของขายควาย | รับเชิญ |
9-9-81 บอก-เล่า-9-ศพ: 
| 2556 | แหยมยโสธร 3 | ป้าแดง |  |
| 2015 อุบัติรักลิขิตชีวิต | แม่แดง |  |  |
| ผู้บ่าวไทบ้าน อีสานอินดี้ | แม่ใหญ่แดง |  |  |
| 2557 | จากจันทร์ | ยายแดง |  |
นะโมโอเค: 
| 2558 | ภาพยนตร์สั้นเฉลิมพระเกียรติ ชุด ยายบุญมา | ยายบุญมา |  |
| 2559 | มะเก๋า คุณผี 4 ขา คุณหมากุ๊กกู๋ | ป้าแดง |  |
| ฮักเขาใหญ่ | ยายโมนา |  |  |
| อ้อมกอดเขมราฐ | ยายน้อย | รับเชิญ |  |
| ผู้บ่าวไทบ้าน 2 ตอน แจกข้าวหาแม่ใหญ่แดง | แม่ใหญ่แดง |  |  |
| ฮักมั่น IN MY HOMETOWN | บุญศรี |  |  |
| 2560 | อัศจรรย์วันแห่งศรัทธา | แม่จันทร์ | คู่กับ จืด เวียงจันทร์ |
ยองบ่าง เดอะมูฟวี่: 
มหาลัยคิดฮอด: 
| 2561 | ปาฏิหาริย์แก้วนาคราช |  |  |
หลวงพี่มาร์: 
| 2562 | กาลครั้งหนึ่งกับสัญญาหน้าฝน |  |  |
| สิ้น 3 ต่อน | โยมแม่ |  |  |
อินดี้ ลูกอีสาน: 
| 2563 | ผู้บ่าวไทบ้าน อีสานจ้วด | แม่ใหญ่ทอง |  |
| 2565 | บักแตงโม | ยายแดง | รับเชิญ |
| 2566 | ผู้บ่าวไทบ้าน อวสานอินดี้ | แม่ใหญ่แดง |  |
ผลงาน > ภาพยนตร์ต่างประเทศ

Fool el seen el azeem (อียิปต์กังฟู) รับบท ยาย (2547-ภาพยนตร์ในประเทศจีน)
On ne choisit pas sa famille (รักสลับขั้ว) รับเชิญ (2554-ภาพยนตร์ฮอลลีวูด)
บั้งไฟ (บุญติดจรวด) The Rocket รับบท ไตตก (2557)
ผลงาน > พากย์เสียง

พากย์เสียงการ์ตูนไทยเรื่อง เอคโค่ จิ๋วก้องโลก รับบทเป็น แม่หมอ (2555)
ผลงาน > อัลบั้มภาคพิเศษ

สหาย ร่วมกับ เบอนัวต์ โสภาสาต และ แคท รัตติกาล (2545)
ผลงาน > คอนเสิร์ต

คอนเสิร์ต สหาย ร่วมกับ เบอนัวต์ โสภาสาต และ แคท รัตติกาล (2545)
ผลงาน > มิวสิควีดีโอ

เพลง ฝากเลี้ยง ของ เจตริน วรรธนะสิน (2534)
เพลง โดนแล้ว ของ ดาว มยุรี (2545)
เพลง แสนห้าฆ่าพี่ ของ คู่แฝด โอ&เอ (2548)
เพลง ธรณีกรรแสง ของ คนมอ (2554)
เพลง เต่างอย ของ จินตหรา พูนลาภ (2560)
ผลงาน > โฆษณา

คนอร์ ลาบ น้ำตก
รสดีเมนูผงน้ำยำ
ผงชูรส อายิโนะโมะโต๊ะ พลัส
รางวัล

พ.ศ. 2561 รางวัลศิลปินมรดกอีสาน สาขาศิลปการแสดง ประเภทนักแสดงภาพยนตร์
ภาษาโตฟา

| ภาษาโตฟา |
| --- | --- |
Тоъфа дыл (Tòfa dıl)
ประเทศที่มีการพูด: รัสเซีย
ภูมิภาค: อีร์กุซ
จำนวนผู้พูด: ~30 คน  (ไม่พบวันที่)
ตระกูลภาษา: ภาษากลุ่มเตอร์กิก  ภาษากลุ่มเตอร์กิกเหนือภาษาโตฟา
รหัสภาษา
ISO 639-2: tyv
ISO 639-3: kim
ภาษาโตฟา เป็นภาษากลุ่มเตอร์กิกใช้พูดในบริเวณอีร์กุส ออบลาสต์ในรัสเซีย ใกล้เคียงกับภาษาตูวัน ซึ่งมีสำเนียงลูกผสมระหว่างสองภาษาเกิดขึ้นคือ สำเนียงตูฮาและเซนเจล ตูวัน วึ่งถือเป็นสำเนียงของทั้งสองภาษา ภาษานี้มีการพัฒนาเสียงวรรณยุกต์ระดับต่ำสำหรับสระเสียงสั้น
ระบบการเขียน

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| А а | Б б | В в | Г г | Ғ ғ | Д д | Е е | Ә ә |
| Ё ё | Ж ж | З з | И и | I i | Й й | К к | Қ қ |
| Л л | М м | Н н | Ң ң | О о | Ө ө | П п | Р р |
| С с | Т т | У у | Ү ү | Ф ф | Х х | Һ һ | Ц ц |
| Ч ч | Ҷ ҷ | Ш ш | Щ щ | ъ | Ы ы | ь | Э э |
| Ю ю | Я я |  |  |  |  |  |  |
มงกุฎจักรพรรดินี

| มงกุฎจักรพรรดินี Empress Crown تاج شهبانو‎ |
| --- | --- |
 รายละเอียดของมงกุฎจักรพรรดินีฟาราห์ ในค.ศ. 1967
รายละเอียด
สำหรับ: จักรวรรดิอิหร่าน
ผลิตเมื่อ: ค.ศ. 1967
ผู้ครอบครอง: พระมหากษัตริย์แห่งจักรวรรดิอิหร่าน ปัจจุบัน รัฐบาลสาธารณรัฐอิสลามอิหร่าน
น้ำหนักสุทธิ: 2 กิโลกรัม
วัตถุดิบหลัก: ทองคำขาว เงิน
วัสดุซับใน: กำมะหยี่สีเขียว
อัญมณีสำคัญ: เพชร, ไข่มุก, มรกต, ทับทิม, สปิเนล
มงกุฎจักรพรรดินี เป็นส่วนหนึ่งของเครื่องราชกกุธภัณธ์พิธีราชาภิเษก ซึ่งถูกใช้โดยชาห์บานูพระองค์แรกและองค์เดียวของอิหร่าน จักรพรรดินีฟาราห์ ปาห์ลาวี เป็นหนึ่งในเครื่องอัญมณีราชบัลลังก์อิหร่าน ปัจจุบันจัดแสดงอยู่ที่ธนาคารกลางอิหร่านในเตหะราน
เบื้องหลัง

จากการริเริ่มนโยบายการปฏิวัติขาวซึ่งปลดปล่อยสตรีชาวอิหร่านให้เป็นอิสระต่อศาสนา พระเจ้าชาห์ โมฮัมหมัด เรซา ปาห์ลาวี ทรงมุ่งมั่นที่จะแสดงอำนาจเชิงสัญลักษณ์ด้วยการประกอบพิธีสวมมงกุฎแก่จักรพรรดินีฟาราห์ พระมเหสี ในระหว่างพระราชพิธีราชาภิเษกอันประณีตของพระองค์ในเดือนตุลาคม ค.ศ. 1967 ซึ่งแต่เดิมพระมเหสีของพระมหากษัตริย์เปอร์เซียไม่เคยได้รับการสวมมงกุฎนับตั้งแต่การพิชิตจักรวรรดิเปอร์เซียโดยมุสลิม ดังนั้นจึงต้องดำเนินการออกแบบมงกุฎใหม่เนื่องในโอกาสนี้ และทรงมอบหมายให้บริษัทเครื่องเพชรสัญชาติฝรั่งเศส แวน คลีฟ แอนด์ อาร์เปลส์ จัดทำมงกุฎนี้
ตามประเพณี อัญมณีที่ถูกนำมาใช้จะต้องเลือกจากหินอัญมณีที่ร่วงหลุดอยู่แล้วในพระคลังสมบัติของราชวงศ์ แต่เป็นเรื่องผิดกฎหมายในการเคลื่อนย้ายสมบัติเหล่านั้นออกจากอิหร่าน แวน คลีฟ แอนด์ อาร์เปลส์จำต้องส่งทีมอัญมณีไปยังอิหร่านเพื่อจัดทำมงกุฎ พวกเขาใช้เวลาดำเนินการ 6 เดือน
องค์ประกอบ

กรอบของมงกุฎทำด้วยทองคำขาว บุด้วยผ้ากำมะหยี่สีเขียว มงกุฎประกอบด้วยมรกต 36 เม็ด ไข่มุก 105 เม็ด ทับทิม 34 เม็ด สปิเนล 2 เม็ด และเพชร 1,469 เม็ด มรกตเม็ดที่ใหญ่ที่สุดประดับอยู่มีลวดลายแสงอาทิตย์ตรงกลาง ประดับอยู่หน้ามงกุฎ และมีน้ำหนักประมาณ 92 กะรัต สปิเนล 2 เม็ดมีน้ำหนักประมาณ 83 กะรัต และไข่มุกเม็ดที่ใหญ่ที่สุดมีความยาวประมาณ 22 มิลลิเมตร
ในพระอนุทินส่วนพระองค์ของอดีตจักรพรรดินีฟาราห์ ปาห์ลาวี ยกย่องความงดงามของมงกุฎ และทรงตั้งข้อสังเกตว่าค่อนข้างหนัก โดยมีน้ำหนักเกือบ 2 กิโลกรัม
จักรพรรดินีฟาราห์ ปาห์ลาวี ทรงมงกุฎจักรพรรดินีในพระราชพิธีราชาภิเษก ค.ศ. 1967 ทรงเป็นพระมเหสีพระองค์แรกที่ได้สวมมงกุฎนับตั้งแต่การพิชิตจักรวรรดิเปอร์เซียโดยมุสลิม
บุญศักดิ์ พลสนะ

เรือเอก บุญศักดิ์ พลสนะ (ชื่อเล่น: แมน; 22 กุมภาพันธ์ พ.ศ. 2525 — ) เป็นอดีตนักแบดมินตันชายมือ 1 ทีมชาติไทย เคยขึ้นอันดับสูงสุดมือ 4 ของโลกเมื่อสัปดาห์ที่ 48 ใน พ.ศ. 2553 
โดยได้ประกาศเลิกเล่นเมื่อปี พ.ศ. 2559